Rendijs Robiteils

Rendijs Robiteils (; dzimis 1975. gada 12. oktobrī) ir bijušais kanādiešu hokejists, centra uzbrucējs. Pēdējais klubs (2014) kurā spēlēja bija KHL klubs no Ukrainas HK Donbass.

Spēlētāja karjera 
Savu profesionālā spēlētāja karjeru Robiteils uzsāka, kad, nebūdams draftēts, 1997. gada martā pievienojās Bostonas "Bruins" rindām, tās sastāvā aizvadot arī savu debijas spēli NHL. 1999. gada vasarā "Bruins" aizmainīja jauno uzbrucēju uz Našvilas "Predators", kurā Robiteilam uzreiz izdevās izcīnīt vietu pamatsastāvā. 2001. gada vasarā Rendijs pievienojās Losandželosas "Kings" rindām, taču sezonas gaitā tika aizmainīts uz Pitsburgas "Penguins". 2002.—03. sezonas nogalē Rendijs tika aizmainīts uz Ņujorkas "Islanders", bet 2003.—04. sezonu Robiteils aizvadīja Atlantas "Trashers" rindās.

2004.—05. NHL sezonas lokauta laikā Robiteils spēlēja Šveices hokeja līgas kluba Cīrihes "Lions" sastāvā. Pēc lokauta uzbrucējs pievienojās Minesotas "Wild". 2007.—08. sezonu Robiteils uzsāka Otavas "Senators" sastāvā, taču sezonas gaitā pievienojās Krievijas Superlīgas klubam Jaroslavļas "Lokomotiv". No 2008. līdz 2010. gadam Robiteils spēlēja HC Lugano, taču 2010.—11. sezonu aizvadīja Amerikas hokeja līgā.

Ārējās saites 

1975. gadā dzimušie
Kanādas hokejisti
Bostonas "Bruins" spēlētāji
Našvilas "Predators" spēlētāji
Ņujorkas "Islanders" spēlētāji
Pitsburgas "Penguins" spēlētāji
Atlantas "Thrashers" spēlētāji
Minesotas "Wild" spēlētāji
Otavas "Senators" spēlētāji
Jaroslavļas "Lokomotiv" spēlētāji
Novokuzņeckas "Metallurg" spēlētāji
Doneckas "Donbass" spēlētāji
Losandželosas "Kings" spēlētāji
Filadelfijas "Flyers" spēlētāji
Ontārio dzimušie